 Mujaahid Muuse Biixi Cabdi oo ka mid ahaa hoggaamiyayaashii milletari ee SNM, haatanna ah Guddoomiyaha xisbiga talada haya ee KULMIYE, ayaa isaga oo sharrax ka bixinayey waayahii SNM ee maalmahii heshiiska Siyaad Barre iyo Mengistu iyo guda-galkii 31 May, 1988 ee aagga Hargaysa waxa uu yidhi; Sababta degdegga ah ee kelliftay in la soo qaado dagaal gudaha ah waxay ahayd mid siyaasi ah oo ka dhalatay heshiiskii dhexmaray Soomaaliya iyo Itoobiya hoggaamiyayaashoodii, kaas oo dhigayey in ciidammada SNM iyo SSDF oo aan markaa cudud weyn lahayn dib looga qaado xuduudaha agtooda, maadama labada dal nabad wada gaadheen, kadibna waxa goaan lagu gaadhay in gudaha la soo galo oo laga samaysto saldhigyo. 